
INTRODUCTIO. 


1. 

in  distribuendis  auditus  morbis  spectat  ad  sjTiiptomata,  tres  habet  morborum  provincias: 
auditum  imminutum  (dysecoeam  et  cophosin) , auditum  nimium  (oxyecoeam),  auditum  in  modo 
non  gi'adu  mutatum  (paracusin):  de  hoc  ultimo  in  plagellis  sequentibus  tractabitur. 

§•2. 

Paracusis  (obauditio,  auditus  depravatus,  auditus  hallucinationes)  perceptio  est  sonorum, 
qui  causam  externam  vel  non  suflicientem  vel  omnino  nullam  habent,  itaque  vel  partim  vel 
omnino  in  organo  auditorio  ipso  nascuntur  et  soni  interni  nominantur.  Jam  paucis  his  verbis 
.ambae  paracuseos  classes  circumscriptae  sunt:  Paracusis  sonos  (externos)  mutans  et  Paracusis 
sonos  fingens. 

§•  3. 

Cum  tota  quam  secuti  sumus  morborum  auditus  distributio  mere  sit  symptomatica, 
itaque  paracuseos  nomen  nonnisi  symptomatum  similium  coetum  amplectatur,  generales  de  ob- 
auditione  animadversiones  quispiam  vix  exspectabit,  potius  interrogabit:  cur  symptomatica  non 
causalis  morborum  nobis  praebetur  dispositio?  In  causa  sunt  angusti  adhuc  cognitionis  otia- 
tricae  fines:  etenim  videmus  in  aure  mutationes  quarum  non  novimus  in  auditu  effectus,  contra 
pei'cipimus  auditus  affectiones  quarum  causas  in  organo  sitas  non  videmus,  quam  ob  rem  in 
omnibus  fere  libris  otiatricis  de  morbis  organi  et  de  morbis  sensationis  (i.  e.  de  symptomatibus 
morborum  haud  satis  perspectorum)  separatim  tractatur,  cum  in  otiatria  distributione  tum 
causali  tum  symptomatica  proh  dolor!  adhuc  indigeamus.  Caeterum  programma  hoc,  quamvis 
sine  magna  paracusin  curandi  spe,  eum  in  finem  conscripsimus,  ut  casuum  collectione  et  com* 
paratione  hostis  natura  clarius  perspiciatur,  quam  paululum  ad  eum  debellandum  usque  adhuc 
factum  sit  penitius  intelligatur,  quantum  honoris  et  victoriae  hoc  in  proelio  adhuc  restet  faci- 
lius cognoscatur. 

CLASSIS  PRIOR.  PARACUSIS  SONOS  JIUTANS. 


(Anomalies  acoustiques:  Itard  traite  des  maladies  de  roreille.  Par.  1821.  8.  tom.  II. 
p.  39  — 43;  ilbers.  Weim.  1822.  8.  S.  199  — 203). 

§•  4-  ^ 

Percipiuntur  soni  extrinsecus  quidem  orti  sed  in  aure  mirum  in  modum  mutati. 

I.  PARACUSIS  DUPLICATA  (S  AU  VAGES),  DIPLACUSIS  (J.  FRANK). 

Conferantur : 

Sauvages  Nosologia  methodica.  Amstelod.  1768.  4.  tom.  I.  p.  756. 

K.  G.  Hesse  iiber  das  Doppelhdren  in  Hufeland’s  und  Osann’s  Journal.  1826.  Mai. 
S.  77  — 90. 

§.5; 

Quisque  sonus  (quodque  verbum)  duplex  auditur,  ita  ut  ambo  soni  vel  non  eodem  tempore 
percipiantur  vel  quoad  soni  indolem  vel  utroque  modo  inter  se  discrepent.  Respondet  hoc 
Autium  diplopiae,  sed  multo  rarior  immo  rarissimus  est  morbus,  admodum  molestus;  nunquam 
adhuc  ut  nativus,  nunquam  habitualis  (sive  constans),  praecipue,  quod  Hesse  monet,  in  homi- 
nibus musices  peritis  observatus.  Potissimum  catarrhi  est  comes  vel  potius  sequela,  cum  in 
r’econvalescentia  (in  Itardi  observatione  post  djsecoeam)  fiat.  Sonus  prior  sanus  videtur, 
sonus  posterior  aegrotus,  plerumque  debilior,  saepius  acutior  quam  gravior  sano.  Solet  hic 
affectus  una  cum  catarrho  suapte  evanescere,  postquam  in  nonnullis  casibus  accurate  obser- 
vatis sonus  falsus  acutior  semper  factus  erat.  — Ergo  in  casu  recenti  catarrhus  (praesertim 
derivantibus)  curetur,  ubi  vero  malum  pertinacius  fuit,  nervina  (aetheris  vapores  ^),  oleum 
hyoscyami  infusum  ad  auris  meatum  externum  appliciti,  ipecacuanhae  doses  nauseam  cientes) 
auxilium  tulerunt;  e quo  suspicio  nascitur,  ne  hac  in  affectione  nervi  (forsitan  ii  qui  myrin- 
gera  musculorum  ope  dirigunt)  laborent.  Caeterum  interdum  etiam  in  sonitu  aurium  catarrhali 
(ut  certe  in  me  ipso  observavi)  sonus  ante  sanationem  acutior  fit,  itaque  non  omni  veritatis 
specie  caret,  ejusdem  status  morbosi  gradu  majori  syrigmum,  gradu  minori  (quadam  nervorum 
affectione  accedente)  diplacusin  effici;  atque  hanc  tam  raram  esse,  quia  in  loco  quasi  inter- 
medio inter  aegritudinem  et  sanitatem  versetur. 

§.6. 

Causam  proximam  tradere  difficillimum  est;  oriri  vitium  ab  ambarum  aurium  discre- 
pantia, ita  ut  altera  valeat,  altera  aegrotet,  fere  apud  omnes  constat;  hoc  enim  plurimae  ob- 
servationes clare  manifestant,  et  quamvis  sint  qui  utrum  que  sonum  eadem  in  aure  nasci  con- 
tendant (Buchanan,  Hesse,  Gumpert),  non  tamen  pei’suadent.  Sed  quae  auris  pars  hoc 
in  morbo  peccat.^  Forsitan  myrinx  (membrana  tympani)  cum  musculis  suis,  qui  pro  meo  ar- 
bitratu relaxatione  laborant.  Equidem  enim  rem  hoc  modo  mihi  fingo ; In  sanitate  myrinx  ita 

*)  Fiunt  phiola  aetherem  continente  in  aquam  fervidam  immersa. 

tensa  est  ut  semper  una  cum  sonantibus  aeris  undis  contremiscat,  has  igitur  immutatas  ad 
ympani  aerem  propaget;  musculis  autem  myringem  tendentibus  relaxatis  membrana  aeris  tre- 
moribus perculsa  tremit  quidem,  non  vero  congrue  cum  aere  sed  proprio  Marte,  et  tum  so- 
num edit  pro  majore  vel  minore  tensione  vel  acutiorem  vel  graviorem:  ita  undas  sonantes 
nonnisi  mutatas  propagat,  uti  per  vitrum  rubrum  omnes  res  rubras  videmus.  In  relaxatione  adbuc 
majore  non  amplius  sonus,  sed  sonitus  tantum  nascitur.  Quo  gradu  relaxatio  cedit,  eodem 
acutior  pro  majore  membranae  tensione  fit  sonus,  usque  dum  in  perfecta  sanitate  proprius 
omnis  myringis  sonus  desinat  ').  Somis  proprio  myringis  motu  mutatus  quando  admodum 
gravis  est,  tum  propter  majorem  tremorum  lentitudinem,  tum  propterea  quod  mentem  minori 
vigori  quam  sonus  acutus  ferit,  etiam  hoc  serior  apparere  potest.  Buchanan  (physiological 
illustrations  of  the  organ  of  hearing.  Lond.  1828.  8.  p.  29  sq.)  omnes  fere  auditus  morbos 
a ceruminis  defectu  derivans,  sonum  in  una  eademque  aure  echus  in  modum  duplicari  censet; 
putat  enim  a myringe  subtus  inclinata  cujusque  soni  partem  ad  inferiorem  myringi  propinquum 
aliquantulum  excavatum  meatus  auditoiui  locum  (»depressional  curve«)  reflecti,  ibique  in  sanitate 
a cerumine  absorberi;  quando  vero  ceruminis  secretio,  quod  in  affectione  auris  catarrhali 
plerumque  fit,  laesa  est,  sonus  reflexus  a meatus  pariete  sicca  ad  myringem  resilit  itaque 
sonum  secundum  efficit!  Hanc  sententiam  nonnisi  joci  causa  narravimus  ut  quomodo  aurium 
morbi  in  Anglico  novissimo  bac  de  re  libro  tractentur  ostendamus,  etenim  in  Germania,  majus 
sane  spatium  requiri  ut  e sono  resiliente  echo  fiat,  quisque  in  rebus  physicis  tiro  novit. 

An  in  una  aure  auditus  duplicari  potest,  dum  sonus  per  fenestram  ovalem  traditus  ab  eo 
per  fenesti’am  rotundam  discrepet? 

§.  7. 

Casus  observati  quos  novimus  sequuntur: 

1)  Duo  a Sauvagesio  narrati  hi  sunt:  ,, Quidam  eximius  musicus,  cum  tibiam  germa- 
nicam  inflaret,  percipiebat  quidem  sonum  proprium  et  ordinarium  suae  tibiae,  at  simul  alterum 
sonum  ejusdem  rhythmi  seu  mensurae  sed  diversi  toni  audiebat,  qui  proinde  auditum  duplica- 
bat; non  tamen  erat  echo,  quia  eodem  ipso  tempore  ambo  soni  audiebantur,  neque  erant  soni 
consonantes  et  harmonici,  nara  inde  suavitas  percepta  fuisset *  *):  ille  vero  iterato  per  aliquot 
dies  tentamine  semper  aegre  tulit  hunc  sonum  et  tibiam  abjecit;  is  vero  vespere  sub  coelo 
frigido  et  humido  aliquamdiu  ambulaverat  pridie  hujus  affectus  et  catarrho  lateris  dextri  affi- 
ciebatur; — soluto  catarrho  auditus  distinctus  restitutus  est.  — Nuperrime  peregrinus 
accessit  ad  collegam  illustrissimum,  consilium  petens  circa  similem  morbum;  conquerebatur 
scilicet  se  a pluribus  retro  mensibus  molestari  ex  eo  quod  cum  alloquentem  auscultaret,  sonum 
huic  proprium,  et  simul,  quod  tolerare  vix  poterat,  alterum  octava  altiorem  perciperet.«  Hic 
monendum,  sermonis  voces  omnino  alius  generis  esse  quam  soni  musicales,  ita  ut  in  illis  inter- 
valla musicalia  nunquam  adsint. 

2)  E V.  Home  (in  Philosophical  transactions  for  1800.  p.  15.)  exemplum  habet  eximii 

‘)  Itard  (t.  I.  p.  138.  Uebers.  Vorrede,  p»  VI.)  in  experimentis  myringem  in  auditu  sano  omnino 
non  trementem  vidit. 

*)  Hac  de  re  Sauvagesium  errasse,  qu&mvis  Itard  ei  consentiat,  cum  musices  theoria  tiun  quod 
Gumpert  et  van  Hoeven  experti  sunt  docet. 

musici,  qui  post  refrigerium  quemque  sonum  duplicem  audiebat,  ita  quidem  ut  alter  sonus 
alterum  celerrime  sequeretur,  debilior  et  nota  dimidia  priore  gravior.  Affectio  virum  diu 
vehementer  molestavit,  tamen  sponte  evanuit.  Home  myringem  fibris  muscularibus  (quas 
vradiated  muscle»  vocat)  instructam  censens,  in  aure  secundum  sonum  edenti  musculum  radia- 
tum minori  vigore  agere  arbitratur,  itaque  analogiam  ponit  inter  diplacusin  et  dittopiam  e 
rectorum  oculi  musculorum  affectione  ortam.  Apparet  Horni  a na  e quoque  explicationis 
nucleum  esse  myringis  relaxationem. 

3)  J.  P.  Frank  hominem  novit,  qui  una  fidium  chorda  tacta  duos  simul  audiebat 
sonos.  V.  Ej.  epit.  de  cur.  hom.  morb.  lib.  VII.  ed.  Eyerel  Vienn.  1805.  Sect.  II.  ubi  de 
auditus  perversi  causa  disseritur. 

4}  Jos.  Frank  (praxeos  medicae  universae  praecepta,  part.  II.  vol.  I.  sect.  II.  p.  948) 
semel  hunc  morbum  vidit:  «Videbantur  aegrotae  singula  verba,  quae  audiebat,  simul  voce  alta 
et  profunda,  veluti  a duobus  hominibus,  proferri.»  Laudat  tanquam  diplacuseos  exempla  ha- 
bentes: Vogel  in  Diss.  de  cas.  obs.  med.  chir.  Goett-  1668  et  Priestley  in  raed.  repository 
vol.  IV.  N.  3.  Alt.  8,  quos  libros  nancisci  nobis  non  contigit. 

5)  Quod  Itard  (t.  II,  p.43)  narrat,  foemina,  quae  surditate  quodammodo  intermittente 
laborabat,  in  quaque  recon valescentia  propriae  vocis  sonos,  quando  lente  et  distincte  editi 
erant,  duplices  audiebat,  et  sonus  quidem  imitans  semper  acutior  fuit  voce  naturali  vel  acu- 
tissima facta;  effectum  erat  hoc  phaenomenon  inaequali  aurium  reconvalescentia,  etenim  clausa 
alternatim  hac  et  illa  aure,  sonus  aut  naturalis  aut  acutior  percipiebatur:  vaporisaliones  aethe- 
reaei  n aurem  e qua  ulterior  provenit  pluries  auditum  sanum  restituerunt,  non  tamen  durantem 
et  constantem  effectum  babucrqnt. 

6)  Apud  van  Hoeven  (Diss.  de  morbis  aurium  auditusque.  Lugd,  Batav,  1824.  8. 

p.  23.  cf.  Hesse  1.  c.  p.  87)  legitur:  Vir  litteiis  deditus  post  catarrlium  caput  valde  afficien- 
tem cum  tibiam  Inflaret  nonnisi  dissonantias  audiebat,  cum  sonus  in  utraque  aure  nota  dimidia 
discreparet,  quod  omnem  musicam  intolerabilem  reddebat;  sonorum  distantia  paulopost  ad 
octavam  aucta  minus  quidem  molesta  erat,  tamen  adhuc  duo  soni  diversi  semper  percijiiebantiir 
usque  dum  auditus  sanus  demum  rediret. 

7)  Auctor  libri:  Die  Kunst,  die  Krankbelten  des  Ohres  und  des  Gehdres  zu  heilen; 
Gotha  u.  Erf.  1825.  8.  p.  332.  casum  vidit  »wo  eln  Mann,  nach  einer  heftigen  Erkaltung, 
jeden  Sprechendeii  doppelt,  zwar  gleichzeitig,  aber  einen  Ton  schwacher  vernahm.  Ais  dla- 
phoretische  Mittel  nichts  halfen,  hob  die  Ipecacuanha  in  kleinen  Dosen,  wo  sie  eine  leichte 
Uebelkeit  bewirkte,  das  Uebel  v611ig.« 

8)  Hesse  diplacusin  bis  observavit:  Mulier  58  annorum  m.  majo  a.  1825  vehementi 
faciei  erysipelate,  gravedine  et  aml  arum  aurium  dolore  fluxuque  affecta  pro  magna  sua  mo- 
lestia dupliciter  audiebat:  alterum  sonum  rectum,  alterum  debiliorem  et  obtusum  («leiser, 
stumpf  und  hohl»).  Quando  aures  linteo  muniret  aliquod  sentiebat  auxilium.  In  utraque  aure 
dupliciter  se  audire  eontendit,  sed  cum  H.  utramque  aurem  alternatim  obturaret,  «apparuit 
in  recta  tantum  aure  sensationem  esse  falsam.»  Diplacusis,  interdum  minor  facta,  post  octo 
demum  septimanas,  cum  gravedo,  otalgia  et  otorrhoea  jam  antea  desiissent,  nullis  remediis 
adhibitis  cessavit.  Hujus  mulieris  filia  15  annorum  vehementi  rheumatismo,  dentium  aurium- 

que  dolore  correpta,  omnia  bis  audiebat j ut  dicebat  utraque  aure;  alter  sonus  altero  debilior 
et  obtusior  videbatur,  nec  diplacusis  erat  continua,  eaque  auribus  linteo  tectis  debilior  lieri 
vel  omnino  evanescere  solebat.  Cum  primum  aegra,  caeterum  jam  reconvalescens,  ad  medicum 
de  isto  affectu  quereretur,  is  jam  non  aderat. 

9)  Observationem  admodum  accuratam  itaque  instruentem  Dr.  Gumpert  in  se  ipso 
factam  narrat  (Hufeland’s  und  Osann’s  Journ.  1828.  Sept.  p.  129 — 131):  Antea  nunquam 
aurium  affectu  molestatus  ad  finem  m.  martii  a.  1826  caeterum  omnino  sanus  inllammationem 
auriculae  dextrae  incipientem  vidit  eamque  quae  per  diem  unam  duraverat  sanguisugis  dissipavit: 
diebus  duabus  pi’aeterlaj)sis  tumor  evanuerat  ac  sensationis  morbosae  perpaucum  adhuc  resta- 
bat, cum  diplacusis  accideret;  dum  familiaris  Gumpertum  alloqueretur,  hic  illum  audivit, 
simulque  alium  adhuc  hominem  ab  auris  dextrae  directione  loquentem  audire  sibi  visus  est, 
atque  ab  hoc  tempore  affectio  sine  intermissione  per  octo  dies  duravit,  ubi  post  olei  hyoscyami 
infusi  instillationem  celeriter  et  omnino  evanuit,  auditum  auris  dextrae  nonnisi  aliquantulum 
debilitatum  relinquens.  Sonitus  aurium  nunquam  adfuit.  Alter' sonus  gravior,  alter  acutior 
erat,  ille  e propinquo,  hic  e duorum  vel  trium  cubitorum  distantia  venire  videbatur.  Discre- 
pantia amborum  sonorum  non  semper  eadem  erat;  ab  initio  teitia  vel  quarta,  postea  usque 
ad  octavam  aucta  est;  ideo  instrumento  musico  aegrotus  singulos  quidem  sonos  edere  valuit, 
sed  plurium  sonorum  concentum  non  sustinuit;  eadem  ratio  erat  inter  colloquium  cum  uno 
homine  et  plurium  sermocinationem.  Gumpert  utrumque  sonum  in  aure  dextra  ortum  censet, 
quia  clausa  aure  sinistra  diplacusis  augebatur,  tonus  clarior  et  stringentior  (»lauter  und  schnei- 
dender»)  fiebat,  clausa  aure  dextra  sonus  erat  mitior  et  sustentu  facilior,  nunquam  vero  omnino 
desiit,  aure  vel  arctissime  obturata;  quod  solum  jam  Gumpert  i sententiam  perdit.  Meatus 
auditorius  externus  difficillime  tam  perfecte  clauditur  ut  nihil  per  eum  percipiatur  ')  (ut  de 
soni  per  cranii  ossa  propagatione  taceamus),  itaque  Gumpert  in  expeiimento  semper  ambabus 
auribus  audisse  videtur. 

10)  Buchanan  (v.  supra  §.  6)  narrat:  Vir  post  nimis  frequentia  balnea  pluvialia 
(»shovver  bath»)  levem  meatus  inflammationem,  magnam  dysecoeam  et  sonitum  aurium  (ut  B. 
arbitratur  a cuticulae  partlm  abrepto  frustulo  quod  in  meatu  vibrabat)  accepit:  simul  quodque 
verbum  ei  dictum  iterabatur,  distinctissime  quidem  ultimum  periodi  verbum ; sonitus  in  sermo- 
cinatione semper  augebatur  usque  dum  nihil  nisi  ultimum  sermonis  verbum  cum  iteratione  per- 
ciperetur. Sanatio  facta  est  »perfecta»  ope  pilularum  ex  opio  et  rheo  et  injectione  ex  acido 
pyroxylico  (quo  ceruminis  secretio  foveretur). 

II.  PARACUSIS  MUSICALIS;  P.  QUOAD  TONUM  IPSUM. 

§•  S. 

Erratur  de  toni  altitudine.  Haec  affectio  quamvis  raro  sane  medicorum  obser- 
vationi obveniat,  tamen  haud  rara  est,  tum  congenita  tum  acquisita.  Congenita  affectio  auditus 
falsus  sive  auditionis  musicalis  defectus  vocatur  et  consistit  in  justo  minori  nervi  auditorii  sen- 
sibilitate  quoad  tonorum  altitudinem,  ita  ut  parvae  altitudinis  differentiae  non  sentiantur  ideo- 


*)  cf.  Itard  1.  c.  t.  1.  p.  147.  Uebers.  Vorrede  p.  VIII. 

que  sonus  cum  sono  paululum  altiori  confundatur.  Affectus  hic  analogon  est  ejus  in  visu,  qua 
homines  quosdam  colores  (plerumque  viridem  et  rubrum)  distinguere  non  valent.  Paracusis 
musicalis  acquisita  in  auribus  et  hominibus  vel  sanissimis  accidit,  plerumque  mox  sua  sponte 
abitui’a,  etenim  acquisitam  per  vitam  durasse  nunquam  est  observatum. 

§.  9. 

Sunt  qui  putent  (e.  g.  van  Hoeven  1.  c.  p.  75  et  alii  ')  auditionem  falsam 
pendere  a discrepante  ambarum  aurium  structura,  ita  ut  utriusque  auris  sonus  ab  altero  diffe- 
rat; sed  homines  auditu  recto  destituti  non  dissonantias  semper  audiunt,  potius  sonos  diversos 
non  satis  discernunt,  nec  raro  hoc  vitium  diligenti  exercitatione  corrigitur,  quapropter  nervosam 
rei  causam  suspicari  licet,  et  quidem  pro  ea  quam  Chevalier  (Froriep’s  Notizen.  1830. 
Apr.  N.  578.  Bd.  6.  N.  27.  p.  81)  defendit  auris  physiologiam,  nervi  in  canalium  semicircularium 
ampullis  (tonorum  altitudini  judicandae  addictis)  in  culpa  erunt  putandi.  Affectionis  acquisitae 
causa  nervorum  quaedam  est  debilitas  ex  astbenia  indirecta  vel  directa.  Illa  saepissime  accidit, 
nimia  parvis  tonorum  differentiis  tributa  attentione,  nimio  auditionis  musicalis  usu  e.  g.  si,  qui 
hac  in  re  minus  est  versatus,  clavicymbali  chordas  ad  justos  tonos  temperare  conatur,  vel 
si  quis  praesertim  auribus  catarrbo  vel  simili  affectu  jam  debilitatis  musicae  operam  justo  ma- 
jorem tribuit.  Hujuscemodi  observationem  Itard  habet  (t.  II.  p.  40.  Uebers.  S.  199.):  Can- 
tator quotiescunque  acutas  voces  cantare  vellet,  propriae  vocis  soni  in  aure  sensationem  confu- 
sam genuerunt,  quae  eum  voces  minus  acutas  edere  fecit  (»detonner«).  Eundem  soni  ab  instru- 
mento vel  chordato  vel  inflato  editi  habuerunt  effectum,  nisi  instrumentum  procul  abesset; 
etenim  e distantia  quadam  perceptio  erat  justa.  Quies  organo  aegroto  per  aliquot  hebdomades 
concessa,  hirudinem  bis  instituta  applicatio,  capitis  aqua  frigida  factae  lotiones  malum  fugarunt. 
Paracuseos  musicalis  ex  astbenia  directa  ortae  exemplum  narrat  H o m e (1.  c.):  Vir  33  annorum 
auditionis  eximie  musicalis  subito  vertigine  cum  parvo  lateris  et  brachii  dextri  torpore  (»numb- 
ness&)  corripitur:  qui  affectus  post  paucas  quidem  horas  desiit  sed  aliquot  septimanarum  spatio 
saepius  iterabatur.  Mox  apparuit,  auditum  muslcalem  omnino  aufugisse,  ita  ut  vir,  quamquam 
acie  auditus  nequaquam  laesa,  nec  notam  justo  tono  proferre  neque  in  aliorum  musica  harmo- 
niam ullam  sentire  valeret.  Rus  petiit  ibique  e corporis  exercitatione  et  balneis  marinis  mag- 
num fructum  percepit,  ut  post  viglnti  menses  cantilenam  Scotam  mediocriter  cantare  posset  et 
post  duos  vel  tres  annos  auditione  omnino  restituta  gauderet.  — Memoriae  sane  dignus  est  casus 
ab  eodem  scriptore  narratus  de  femina;  auditu  musicali  prorsus  destituta,  quae,  cum  maniaca 
facta  esset,  saepius  ad  magnum  familiarium  stuporem  haud  prorsus  inepte  cantabat.  Home 
horum  omnium  causam  musculorum  myringem  tendentium  nervos  spectat:  sed  origo,  ni  fallimur, 
in  labyrintho  vel  in  cerebro  ipso  latet. 

Alius  (Kunst  die  Kranbheiten  des  Ohres  etc.  zu  heilen  p.  331.)  paracuseos  musicalis 
partialis  exemplum  refert:  »Ich  bannte  einen  Violinspleler,  der  bloss  einen  und  denselben 

Ton  seines  Instrumentes  falsch  vernahm , und  daher  langere  Zeit  seine  Mitspieler  corrigirte, 
bis  er  sich  von  der  brankhaften  Affection  seines  Gehdrnervens  selbst  uberzeugte.«  — J.  P. 


')  cf.  Dictionaire  des  Sciences  medicales:  Audition;  sub  fine. 

Frankium  musices  magister  consuluit,  quod  tonos  dimidio  tono  graviores  plerumque  audiret 
(v.  supra  §.  7.  n.  3). 

Paracusis  musicalis  partialis  similis  est  oxyecoeae  partiali,  quo  factum  est,  ut  Itard  in 
capitulo  de  anomaliis  acusticis  (p.  40  et  41)  duo  narret  exempla  ad  oxyecoeam  pertinentia.  In 
oxyecoea  partiali  toni  cujusdam  perceptio  est  molesta  vel  dolorifica,  quod  in  paracusi  musicali 
con  contingit  ^). 

m.  PARACUSIS  LENTA j P.  QUOAD  TEMPUS. 

§.  10. 

De  ea  unus  E schise  (Diss.  de  auditus  vitiis.  Berol.  1819.  8.  p.  55)  haec  verba  facit; 
»Aegri  interdum  multo  serius  audiunt,  quam  reliqui  omnes,  quod  in  clarissimi  B e r e n d s insti- 
tuto clinico  observavi  in  hypochondriaco,  qui  voces  quidem  audivit  quascunque  imo  submissa 
voce  elocutas  sed  non  nisi  interjecto  solito  majore  temporis  intervallo. « Si  haec  atfectio 
re  vera  non  judicii  sed  auditus  vitium  sit,  ejus  causa  lateat  in  nervo,  impressiones  acceptas 
tardius  ad  mentem  perducente,  necesse  videtur.  — An  paracusis  lenta  oriri  potest,  ubi  am- 
bae aures  eo  afficiuntur  modo,  quo  una  auris,  in  paracusi  duplicata,  sonum  seriorem  audiens? 

IV.  PARACUSIS  LOCALIS;  P.  QUOAD  LOCUM. 

§.  11. 

Percipitur  sonus  omnis,  sed  erratur  de  loco  e quo  sonus  proficiscitur;  vel  aegri  om- 
nem sonum  e loco  remoto  audire  sibi  videntur,  quod  Eschke  (1,  c.  p.  54.)  narrat,  exempla 
non  tradens,  vel  affectionem  patiuntur,  quam  Sauvages  (Nosologia  methodica  t.  II.  p.  198) 
haud  sane  aptissime  vsyrigmum  vertiginosum^  appellat,  atque  his  verbis  circumscribit:  «Sin- 

gulare est  symptoma  vertiginis  quandoque  comes,  necdum  ab  autoribus  animadversus,  quo  fit 
ut,  dum  quis  loquitur  a dextris,  ejus  verba  videantur  a sinistris  procedere,  aut  vice  versa; 
error  ille  acusticus  est  cognitus,  verum  a vitio  interno  pendens  et  morbum  fugacem  conpo- 
mitans  mihi  novus  videtur  et  ab  eodem  principio  procedit  in  nervis  acusticis,  a quo  vertigo 
in  opticis.  In  illa  vertigine  quam  actu  observo  hoc  est  singulare  quod  objecta  nequaquam 
loco  moveri  videantur,  sed  aegra  subito  sibi  videtur  ita  vacillans  ut  lapsum  metuat  sicut  in 
vulgari  vertigine. « Aliam  observationem  in  scriptoribus  recitatam  non  reperivi  et  de  Sauva- 
ges ii  aegra  suspicor,  ne  illa  sonorum  actione  nimis  affecta  lipothyraiam  pateretur  (quod  in 
hominibus  valde  sensibilibus  et  debilitatis  haud  raro  accidit),  itaque  lipothymia  id  faceret, 
quod  Sauvages  syrigmo  vertiginoso  (qui  cum  syrigmus  non  esset  aptius  Vertigo  auditoria 
fuisset  nominatus)  adseribit. 

§.  12. 

Valsalva  (v.  Morgagni  Epistolae  anatomicae,  epist.  XIII.  n.  12)  postquam  tribus 
canibus  utrasque  tympani  membranas  perforasset  auditus  mutationem  tum  mox  post  operationem 
tum  pluribus  mensibus  postea  fere  nullam  observavit:  una  tamen  canis  cum  quinquaginta  dies 

post  operationem  perfecte  audiisset,  subito  non  discernere  potuit,  undenam  sonus  veniat,  ita 


’)  In  morbo  ,, Paracusis  'Willisiana'’  vocato  auditus  non  est  depravatus  sed  imminutus. 

ut  quando  nomine  appellaretur  caput  ad  regionem  falsam  tenderet;  sed  haec  affectio  cum  per 
mensem  durasset  evanuit  atque  auditus  in  pristinam  perfectionem  restitutus  per  plures  menses 
usque  ad  bestiae  necem  mansit.  Morgagni  hoc  malum  ea  re  esse  effectum  censet,  quod 
ante  ejus  initium  canis  a Valsalvae  famulo  tam  vehementem  capitis  ictum  accepit  ut  apoplecti- 
cae  instar  jacuerit:  nec  nos  possumus  illi  non  consentire.  In  reliquis  duabus  canibus  inter- 

fectis myringes  omnino  sanae  fuerunt,  in  illa  vero  cane  altera  myrinx  crassa  et  plana  (nec,  ut 
fas  est,  intus  convexa,  extus  concava):  itaque  Morgagni  iis,  quibus  prior  istius  mali  ex- 
plicatio minus  placuerit,  hanc  proponit:  mutato  myringis  situ  et  directione  aurem  de  sonorum 
directione  decipi.  Sed  experimenta  in  statu  sano  facta  docent;  sonorum  ditectionem  ipsam 
auribus  non  percipi  sed  ratiocinatione  detegi.  Venturi  (Betrachtungen  iiber  die  Erkenntniss 
der  Entfernung,  die  wir  diirch  das  Werkzeug  des  Gehdrs  erhalten;  in  ReiTs  Archiv  fiir 
Physiologie.  Bd.  5.  Halle,  1802.  Heft  3.  S.  382 — 392;  et  in  Yoigt’s  Magazin  fiir  Naturkunde 
Bd.  2.  St.  1.)  experimentis  illustravit,  optime  audiri,  quando  corpus  sonans  perpendiculariter 
ergo  amiculae  planum  sit  situm,  quam  directionem  ideo  axin  auditionis  (»Horaxe«)  vocat*), 
et  corporis  sonantis  locum  e vi  sola  concludi,  qua  vel  ambas  vel  alterutram  aurem  sonus  tan- 
gat; ita  ut  sonus  utramque  aurem  pari  vi  movens  recta  via  aut  ante  nos  aut  post  nos  ortus 
censeatur;  corpus  sonans  magis  ad  dextrum  vel  ad  sinistrum  collocatum  putetur,  quo  magis 
dextra  vel  sinistra  aure  audiatur;  creditur  eo  remotius,  quo  debilior  est  sonus,  creditur  deni- 
que, altera  aure  arcte  clausa  et  capite  immoto,  omnis  sonus  ex  alterius  auris  axi  auditionis 
venire:  commoto  quidem  capite  e diverso  soni  vigore  diversae  capitis  directioni  respondente 

verum  soni  originem  percipimus.  Plerumque  haec  perceptio  aeque  oculis  atque  auribus  juva- 
tur: quando  corpus  sonans  nobis  non  adspectum  in  aliqua  distantia  celeriter  movetur  (e.  g. 

curris  in  via  urbis  publica,  nobis  in  camera  sedentibus),  saepissime  motus  directionem  omnino 
ignoramus ; quia  in  parva  differentia  inter  maximam  et  minimam  corporis  a nobis  distantiam 
etiam  soni  vis  perpaucum  mutatur. 

. Ex  his  omnibus  sequi  videtur ; 

1)  Soni  directio  non  auditur  sed  e vigore  concluditur. 

2)  Cum  nostra  soni  directionem  cognoscendi  facultas  in  sanitate  ipsa  tam  parva  sit, 
^’us  abolitio  non  tantas  quam  vertigo  affectus  habere  potest,  quod  Sauvages  contendit, 

3)  Cum  soni  directionem  cognoscere  non  auditus  sed  ratiocinii  sit,  error  de  sonorum 
origine  locali  non  est  auditus  vitium.  — Qui  omnes  sonos  tanquam  e magna  distantia  venien- 
tes audiunt  dysecoea  laborant. 

‘)  Haec  experimenta  adhuc  ignorans  in  me  ipso  observavi,  optime  audiri  quando  corpus  sonans  ab 
auris  latere  et  paulum  antrorsum  situm  est. 

CLASSIS  ALTERA.  PARACUSIS  SOlSOS  FUNGENS. 


§.  13. 

Audiuntur  soni  qui  extra  aures  non  existunt.  — ■ Quando  nonnisi  simplex  sonus,  mei’us 
sonitus  percipitur,  affectio  Syrigmus  vocatur;  quando  vero  soni  percepti  certis  sonis  externis 
vel  etiam  vocibus  articulatis  similiores  vel  pares  fiunt,  ut  jam  auribus  solis,  utrum  toni  illi  vere 
existant  annon,  discerni  vix  queat,  Phantasmata  auditoria  appellaq^la  videntur. 

Omnia  haec  symptomata  frequentissima  sunt  in  morbis  cerebrum  vehementer  turbanti- 
bus: in  febribus  acutis,  praesei'tim  nervosis,  encephalitide,  mentis  denique  affectionibus.  Utrum 
visus  an  auditus  illusiones  sint  frequentiores,  sub  judice  adhuc  lis  est;  equidem  in  hominibus 
valde  aegrotantibus  visum,  in  hominibus  caeterum  sanis  auditum  (praesertim  syrigmo)  saepius 
decipi  arbitror  *). 


I.  SYRIGMUS;  SONITUS  AURIUM  (Ohrentonen). 

§.  14. 


Conferantur : 

Celsus  de  medicina,  lib.  6.  c.  7. 

Galenus  de  compositione  medicaminum  secundum  locos.  1.3.  c.  1.  sub  titulo:  de 
sonitu  aurium. 

Aetius  tetrabiblos ; passim:  I.  sect.  4.  c.  12.  II.  sect.  2.  c.  73 — 88. 

Averro  es  Collectanea  III.  37.  et  IV.  48. 

Alexander  Trallianus  de  arte  medica,  lib.  2.  c.  3. 

J.  Arcui  anus  Practica  particularium  morborum  omnium;  ed.  J.  Marinellus.  Ve- 
net.  1560.  fol.  (est  commentarius  in  nonum  R has  is  librum.)  c.  37.  p.  122 — 125. 

Hier.  Mercurialis  de  oculorum  et  aurium  affectibus  praelectiones.  Francof.  1591. 
8.  p.  160 — 170.  (lecturis  commendandum). 

Petr.  Forest  observationes  et  curationes  medicinales.  Francof.  1602.  fol.  Hb.  12. 


obs.  10  et  11  p.  71—74. 

Zeidler  diss.  de  aurium  tinnitu.  4.  Lips.  1630. 

Brehm  diss.  de  auditu  in  genere  et  tinnitu  aurium  perpetuo.  4.  Ingostadii,  1651. 
Sennert  Medicina  practica.  1654.  4.  lib.  1.  part.  3.  sect.  3.  c.  6.  p.  904 — 913. 
Diemerbroek  disp.  de  gravi  auditu  et  aurium  tinnitu;  defensa  ab  Jac.  ab  Emme- 
nes  Traject.  ad  Rhen.  1655.  4.  (IV  plagellae;  omnino  nullius  momenti). 

Schenh  diss.  de  tinnitu  aurium.  4.  Jen.  1667. 

Fel.  Plater  observationes,  ed.  Franc.  Plater  Basii.  1680.  8.  Iib.l.p.ll3 — 121.  (obs. 
multum  docentes). 

Crausius  Diss.  de  tinnitu  aurium.  4.  Jen.  1681. 


')  cf.  Hastam  obs.  on  madness  and  nielancholy.  ed.  2.  Lond.  1809.  p.  69. 

2. 

Duverney  de  organo  auditus;  latine  versus  Norimb.  1684.  4.  p.  47  et 48.  (verdeutscht 
V.  Mischel  Berl.  1737.  p.  167  sqq.) 

Helbich  diss.  de  sonitu  et  tinnitu  aurium.  4.  Altorf.  1699. 

Finckenau  diss.  de  tinnitu  aurium.  4.  Regiomontii.  1706. 

Baumgartner  praes.  Jantcke;  diss.  de  tinnitu  aurium  ejusdemque speciebus.  Altoriii 

1746.  4. 

Dittricb  praes,  de  Bergen  diss.  de  morbis  auris  internae.  Francof.  ad  Viadr.  1754. 

4.  p.  13—17. 

Sauvages  Nosologia  methodica.  Amstelod.  1768.  4.  tom.  2.  p.  193 — 199. 
Cartbeuser  (Wolter)  diss.  de  susurratione  et  tinnitu  aurium;  Francof.  ad  Viadr. 
1770.  4.;  etiam  in  Carth.  diss.  select.  Francof.  ad  Viadr.  1775.  8.  n.  9.  p.  206, 

Scbedet  diss.  de  tinnitu  aurium.  Duisburg,  1784.  4.  et  Wesener  diss,  de  susurru 
aurium.  Duisb.  1785.  4.  (ambas  dissertationes  conscripsit  cel.  Leidenfrost;  utriusque  epito- 
men reperies : Kritter  und  Lentin  iiber  das  scbwere  Gebor  und  die  Heilung  der  Gebdr- 

febler;  berausgeg.  v.  Niceus.  Leipz.  1794.  8.  p.  217 — 227). 

Itard  in:  Dictionnaire  des  Sciences  medicales,  tom.  3.  Par.  1813.  sub  voce:  Bour- 
donnement. 

Sommer  de  syrigmo,  Viteberg.  1814. 

Conradi  Grundriss  der  besondern  Patbologie  und  Tberapie.  2.  Auli.  Marburg.  1820. 
8.  Bd.  2.  S.  755—757. 

Itard  traite  des  maladies  de  foreille  etc.  8.  Par.  1821.  tom.  2.  p.  14 — 39.  (Uebers. 

5.  179—199).  / 

Becb  die  Kranbbeiten  des  Gehdrorganes.  8.  Heidelb.  und  Leipz.  1827.  S.  237 — 245. 
Saissy  iiber  die  Kranbbeiten  des  innern  Obres;  aus  dem  Franzds.  mit  Anmerb.  von 
Westrumb.  Gotting.  1829.  8.  142 — 149. 

Hofmann  diss.  de  paracusi.  Berol.  1830.  8. 

Caeteri  qui  de  auditus  morbis  scripserunt,  de  syrigmo  aut  nibil,  aut  perpaucum  dixerunt,  ut 
Heurnius,  Desmonceaux,  Frize,  Escbbe,  et  alii. 

§.  15. 

Syrigmum  jam  Averro  es,  nec  sane  falso,  omnium  auris  morborum  frequentissimum 
dixit  atque  auditum  -phantasticum  vocavit.  Sani  bomines  justam  sibi  formare  vix  valent  ideam 
molestiae,  quam  bic  morbus  aliqua  vehementia  aegrum  tenens  alfert;  etenim  fere  inter  omnes 
allectiones  morbosas  haec  consuetudine  minime  mitigatur.  Continuitate  sua  vel  maximam  pa- 
tientiam defatigat,  melancholiam  gignit  et  somnum  fugat;  Itard  mulierem  vidit  hoc  morbo  ita 
alfectam  ut  familiaribus  amentia  stupida  correpta  videretur.  Equidem  in  me  ipso  compertus 
sum  sempiternus  ille  sonitus,  auditum  diminuens,  colloquium  impediens,  animum  quantopere 
deprimat;  continuo  animi  attentionem  ad  aurem  attrahens  omnia  negotia  turbat.  Caeterum 
sonitus  ille  internus  aeque  atque  externus  debiliorum  tonorum  perceptionem  impedit. 

§.  16. 

Jam  Duverney  quia  non  certus  sonus,  sed  sonitus  tantum  percipiatur,  hunc  morbum 
cum  photopsia  comparat,  in  qua  lux  quidem  sed  certi  nec  coloris  nec  formae  aspicitur.  Et 

hac  soni  simplicitate,  quae  extra  aurem  vix  reperitur,  syrigmus  maxime  a phantasmatibus  au- 
ditoriis diflPert.  Tamen  mali  forma  ad  modum  varia  est.  Modo  sonos  acutos,  modo  graves 
audiri  potissimum  ad  oculos  est,  sed  hanc  divisionem  extremos  tantum  mali  fines  indicantem 
qui  sequitur,  perpaucis  aegrorum  relationibus  justum  systematis  locum  dare  poterit,  cum  ab 
altero  fine  ad  alterum  innumerabiles  adsint  gradus,  qui  certis  quidem  carceribus  circumscribi 
prorsus  non  possunt,  optime  tamen  pro  meo  arbitratu  et  experientia  distributione  hac  tripar- 
tita (quae  jam  Arculano  placuit)  colliguntur; 

1)  Susurrus  (^bombus)  aurium j Summen  und  Brummen  im  Ohr.  Percipitur 
sonus  vocalibus  U vel  O similis.  Sani  hunc  sibi  efficiunt,  quando  meatum  auditorium  externum 
digito,  vel  totam  aurem  vola  manus  leviter  claudunt.  Huc  pertinet  syrigmus  fluvium,  rotas 
molares,  ventum  etc.  imitans. 

2)  Strepitus  (tinnitus)  aurium f Sausen  und  Brausen  im  Ohr.  Auditur  sonus 
vocalibus  A et  E similis,  e.  g.  aquae  bullientis,  foliorum  arborum,  pluviae,  apium  volantium 
et  strepentium,  rhedae  vectae  et  multorum  aliorum;  etenim  de  hac  forma  plerique  aegroti 
queruntur.  In  sanis  hic  sonitus  admota  propius  cava  manu  vel  concha  auri  apposita  produ- 
citur; et  tum  hoc  tum  prius  experimentum  optime  cedit  in  capitis  calore  praeter  solitum  aucto. 

3)  Sibilus  aurium,  Singen  und  Klingen  im  Ohr;  auditur  sonus  acutissimus,  vo- 
cali I affinis.  Omnes  vel  sanissimi  hunc  sonum  novimus,  de  quo  superstitio  est,  male  nobis 
dici  quando  eum  audiamus  *). 

Caeterura  hac  in  distributione  nihil  essentialis  est;  eadem  enim  causa  vel  hanc  vel 
illam  formam  gignit,  et  syrigmum  catarrhalem  in  me  ipso  omnes  tres  species  percurrentem 
vidi,  ita  ut  a gravissimo  sono  inciperet,  et  in  dies  acutior  factus  in  acutissimo  desineret.  In 
majore  partium  ad  auditum  facientium  relaxatione  (e.  g.  in  catarrho)  graviores,  in  majore  ten- 
sione (e.  g.  in  vera  inflammatione)  acutiores  soni  fieri  solent.  Eschhe  quidem  (diss.  de 
auditus  vitiis  p.  52)  citat:  »F r.  Hoffmann  Med.  consuit,  t.  2.  p.  269  sic  habet;  Quoties 
ventus  humidus  spiravit  aegrotus  susurro,  quoties  vero  venti  sicciores,  tinnitu  cruciabatur»;  at 
in  loco  citato  haec  verba  non  reperiuntur.  Notus  iste  J.  J.  Rousseau  uno  eodemque  tem- 
pore non  illas  tres  tantum  sonitus  formas  sed  vehementem  quoque  in  aure  pulsationem  patie- 
batur (ej.  Confessions  part.  1.  liv.  5 et  6 passim;  Itard  traite  t.  II.  p.  35 — 39;  Uebers.  S. 
195 — 199).  Etenim  sonitus  aut  aequalis  est  i.  e.  uno  tenore  fiens  (e.  g.  flumen,  ventus),  aut 
interceptus,  singulos  ictus  exhibens;  hic  vel  regularis  est,  cum  arteriarum  pulsu  congruus  atque 
ab  hoc  dependens;  vel  irregularis,  cujus  causa  in  nervorum  affectionibus  praesertim  spasmodi- 
cis jacet  (Leidenfrost).  Sonitus  pulsatorius  etiam  sanis  interdum  accidit  post  vehementem 
corporis  motum  (e.  g.  in  scalis  ascendendis);  et  quando  sibilans  est  ab  aegrotis  cum  tintinna- 
buli vel  horologii  portatilis  ictibus  comparatur.  Tam  vehemens  interdum  pulsatio  in  aure 
est  et  capite,  ut  vel  ab  hominibus  adstantibus  audiatur,  sicut  Duverney  de  muliere  quadam 
narrat,  quae  tantam  pulsationem  post  vehementem  quemque  motum  patiebatur,  et  equidem 
ipse  medici  cujusdam  uxorem  novi,  magna  cephaloea  saepe  laborantem,  in  cujus  capite  inter- 


*)  Monere  liceat,  hanc  superstitionem  non  solum  Sanvagesio  quoque  Monspelliensi  cognitam 
esse,  sed  etiam  jam  a Plinio  (hist.  nat,  lib.  28.  c.  2.)  tanquam  antiquam  referri. 

dura  talis  accidebat  pulsatio,  ut  vir  aure  sua  uxoris  capiti  adraota  ipse  ictus  audiret  ‘).  — Aut 
unam  aurem  sonitus  corrumpit  aut  utramque,  omnium  vero  pessime  homines  afficit,  si  in  altera 
aure  alius  quam  in  altera  audiatur  (Leidenfrost  apud  W es  en  er  p.  5.)* 

§.  17. 

Omnis  syrigmus  aut  continuus  est,  aut  remittens  (qualis  catarrhalis,  ad  vesperam  ex- 
acerbationes faciens),  aut  intermittens  sive  periodicus;  interdum  augetur,  quando  aegri  in  hoc 
aut  illo  latere  incumbant,  vel  post  coenam;  intermittit  mane  vel  pomeridie ; augetur  interdum 
in  aere  crasso  et  humido,  remittit  in  aere  puro  et  sereno,  atque  in  F r.  Hoffmanni  casu 
(Med.  consuit,  pars  XI.  dec.  2.  cas.  10.  p.  132 — 139)  ita  mutabatur  saepe  jam  pridie  mutatio- 
nis in  aere  factae,  Forest  (lib.  12.  obs.  11.  p.  73.)  exemplum  hominis  narrat,  »qui  hectica 
febre  cum  laboraret,  ac  per  integrum  fere  annum  aegrotasset  ex  cerebri  debilitate,  tinnitu 
amiura  capiebatur:  potissimum  vero  post  semihoram  a cibo  sumpto  illud  accidens  eveniebat, 
sed  rursus  decumbente  in  lecto  sonitus  ille  cessabat.  <c 

Multo  saepius  syrigmus  symptomaticus  est  quam  idiopathicus ; venit  in  plerisque  mor- 
bis peracutis,  haud  spernendum  signum  prognosticum  praebens;  venit  porro  in  plerisque  au- 
rium morbis  una  cum  auditus  difficultate.  Cum  et  ipse  auditionis  difficultatem  afferat,  haud 
facile  dignoscitur,  utrum  dysecoeae  comes  sit  an  causa,  quod  tamen  discrimen  maximi  in  cura- 
tione est  momenti.  Lucem  hac  in  re  sibi  aliquam  accendet,  qui  accurate  scrutabitur,  quae 
mali  fuerit  causa?  utrum  dysecoea  an  sonitus  prior  adfuerit?  nura  remittente  syrigmo  (e.  g. 
carotidibus  compressis)  auditus  augeatur?  utrum  auditus  diminutio  rectam  habeat  cum  sonitu 
rationem  an  hic  minor  sit,  quam  qui  tantam  diminutionem  afferre  valeat?  Examen  hoc  per- 
magna diligentia  instituas;  etenim  omnes  fere  surdi  et  surdastri  syrigmo  laborantes  hanc  solam 
auditus  difficilis  causam  esse  persuasum  sibi  habent:  tum  quia  haec  causa  ad  manus  et  oculos 
esse  videtur,  tum  quia  surditas  magis  quam  sonitus  timetur,  tum  quia  dysecoea  nonnisi  in  ho- 
minum consortio  sonitus  autem  continuo  aegros  excruciat.  Itard  distinctionem  gravissimam, 
neque  immerito,  censet  inter  sonitum  verum  et  falsum  (jam  aDuverneyo  prolatam);  etenim 
est  haec  causalis,  cum  syrigmus  verus  vocetur,  quando  sonus  verus  adest,  non  vero  externus, 
sed  in  aure  ipsa  ortus  (e.  g.  ab  arteriis  ibi  pulsantibus),  contra  falsus^  oruando  nulla  causa 
extra  nervos  auditorios  ipsos  existit. 

§.  18. 

Sed  syrigmi  nec  veri  nec  falsi  unus  tantum  datur  fons,  itaque  jam  causas  singulas 
spectemus  ^): 

1)  Aeris  libera  in  auribus  circulatio  impedita;  quod  fit  tubae  Eustachii  vel  meatus 


')  Sed  praeter  haec  duo  nulla  pulsationis  adstantibus  auditae  exempla  mihi  innotuerunt. 

’)  Veteres  omnes  principalem  syrigmi  causam  putabant  innatum  auri  aerem,  a vaporiJ)us  flatibusque 
e toto  corjjore,  praecipue  e stomacho  et  cerebro  venientibus  commotum,  quapropter  Reus  ner  quidam 
vapores  per  tubulum  argenteum  deauratum  exsugendos  docuit:  Duverney  jam  melioris  est  cognitionis. — 
Saeculo  praeterito,  potissimum  sub  ejus  fine,  praecipue  spastici  musculorum  auditus  internorum  myringis- 
que  tremores  accusabantur,  sed  temere  ut  videtur,  cf.  Joerdens  praes.  Wedel  diss.  de  auditus  vitiis. 
Jen.  1720.  4.  p.  13.  Pistorius  praes.  Alberti  diss.  de  causis  vitiorum  auditus.  Hal.  1752,  4.  p.  21. 
Brendel  praelectiones  acadeinicae.  Lips.  1794.  8.  tom.  3.  p.  41. 

externi  praeclusione  vel  coarctatione,  per  polypos,  tumores,  corpora  extranea  illapsa,  parie- 
tum laxitatem  vel  concretionem  etc.  Aer  in  aure  contentus  calore  animali  expansus  aufugere 
et  parem  elasticitatem  quam  reliqua  atmospliaera  accipere  cupiens  in  praeclusione  ad  carceris 
parietes  allidit,  sonum  obtusum  ciens j in  coarctatione  per  rimam  angustiorem  ruere  coactus 
sonum  acutiorem  efficit,  — Nullum  tamen  sonitus  exemplum  mihi  innotuit  qui  ex  hoc  solo 
fonte  provenerit:  plerumque  status  congestivus  vel  inflammatorius  accedit. 

2)  Myringis  caeterarumque  partium  nimia  laxitas,  ut  vel  solitis  et  sana  aure  non  auditis 
aeris  undulationibus  concutiantur  et  sonum  aliquem  producant. 

3)  Maxillae  inferioris  motus.  Fossa  glenoidalis  in  qua  maxillae  inferioris  condylus 
articulatur  a tympano  per  laminam  osseam  haud  valde  crassam  separatur.  (Quando  igitur 
maxillae  motus  est  moderatus,  tunc  in  aure  vicina  sonum  non  excitat,  ipsa  cartilagine  inter- 
articulari  sonum  obtundente.  Sin  vero  maxilla  inferior  motu  immoderato  agitatur  v,  c.  si  quis 
nucis  durioris  putamen  dentibus  confringere  tentat,  vel  si  meniscus  exarescit,  in  aure  fragor  et 
susurri  species  producitur.  Et  scribit  Leidenfrost  (Wesener  p.  12 — 15;  Harless  rhei- 
nische  Jahrbiicher  fiir  Medizin.  Bd.  10-  St.  1.  S.  79  — 82),  (praeter  eum  nemo  hac  de  re): 
,,In  Batavis  terris  atque  etiam  in  nostra  ad  Rhenum  inferiorem  regione  satis  frequenter  ho- 
minibus tam  in  senili  quam  in  juvenili  aetate  utriusque  sexus  sensim  exarescit  cartilago  illa 
interarticularis.  Tunc  sub  manducatione  et  loquela  ex  collisione  et  frictione  utriusque  ossis 
pedetentim  oritur  crepitatio  auris,  eaque  cum  procedente  cartilaginis  exsiccatione  continuo 
crescit,  quoties  enim  maxilla  movetur,  in  aure  sensus  fit  quasi  serrae  super  volubilem  asserem 
ductae,  vel  lignei  sicci  baculi  subito  diffracti,  aut  limae  super  laminam  tenuem  ferream  ductae. 
Isque  sonitus  tam  adversus  et  ingratus  existit,  ut  homines  a manducatione  et  loquela  sibi 
quantum  possunt  temperent.  Si  protrahitur  morbus  praesertim  in  junioribus  tum  lente  eon- 
tabesclt  exterius  illa  regio  quae  sub  aure  est  et  aliquoties  visa  sunt  in  eo  loco  maligna  ulcera 
nasci.»  Subessc  videntur  scrophulosis,  scorbutus,  arthritis. 

Simile  aliquod  nuper  observavi  in  femina  quae  e febre  continua  ad  nervosam  tendente 
reconvaluit:  haec  dum  loqueretur  vel  manducaret  (praeterea  non)  »de  ululatu  in  auribus»  que- 
rebatur. Una  cum  debilitate  hoc  quoque  symptoma  desiit. 

4)  Fluida  in  aure  interna;  vel  succi  soliti  depravati  vel  humores  ibi  praeter  na- 
turam coacervati  e,  g.  aqua,  mucus,  pus  ( — Catarrhus  membranarum  auris  internae  — ): 
nervos  irritant,  cum  talia  fluida  his  in  locis  tanquam  corpora  peregrina  agant,  itaque  sonum 
lingunt,  quia  omnis  nervi  auditorii  irritatio  a sono  proficisci  solet.  Vitiis  aquulae  acusticae  e. 
g.  ejus  densitate,  acrimonia,  sonos  internos  effici  posse  Lentin  (1.  c.  p.  123)  haud  sane  falso 
monet,  praesertim  ut  putat  in  hominibus  catarrhosis  (cf,  Itard  traite  obs.  54),  vel  in  quibus 
foetidi  pedum  sudores  in  sanguinem  resorpti  sunt,  vel  qui  scorbuto,  arthritide,  ructibus  acidis 
laborant  (cf.  Fr.  Hoffmann  medicina  consultatoria  t.  5.  dec.  2.  cas.  4.  p.  115  qui  in  hypo- 
chondrorum  syrigmo  »mucum  et  serositatem  in  tympano»  accusat).  Maxime  haec  rei  expositio 
mihi  placet  in  arthritide,  in  qua  quantum  omnes  humores  animales  ad  crassitiem  et  duritiem  ten- 
dant constat;  ceruminis  indurationem  plerumque  ab  habitu  arthritico  pendere  Trnha  de 
Krzowitz  (historia  cophoseos  p.  41  sqq.)  demonstravit.  Huc  quoque  forsitan  trahendus 

syrigmus  ex  exanthemate  retento  ortus  (cf.  Fr.  Hoffmann  med.  consuit,  t.  7.  dec.  5.  cas.  8. 
p.  314).  — Humores  in  tympano  coarcervatos  per  fluctuationem  sonum  ciere,  ut  vulgo  putatur, 
haud  crediderim. 

5)  Longe  frequentissima  syrigmi  causa  in  sanguinis  fluxu  latet.  In  culpa  sunt  vel  ar- 
teriae vel  venae;  — vasa  vel  organo  auditivo  propinqua,  vel  in  ipso  labyrintho  habitantia;  — 
plethora  vel  universalis  vel  localis  i.  e.  vel  in  capite  vel  in  aure  sola. 

E causa  arteriosa  forsitan  fit  syrigmus  pulsatorius  regularis,  e causa  venosa  sonitus 
aequalis  et  continuus:  cognoscitur  causa  arteriosa  ea  re,  quod  compressis  carotidibus  sonitus 
evanescit,  et  redit  compressione  soluta,  nec  raro  hoc  experimentum  cedit  (Itard,  Leiden- 
frost  apud  Schedet).  A congestione  in  arteriis  sonitum  acutum,  a congestione  venosa  so- 
nitum gravem  excitari  Leidenfrost  (Wesener  1.  c.  p.  12)  putat;  atque  ad  hanc  venosam 
susurrus  numerandus  videtur,  qui  collo  nimis  arcte  constricto  observatur.  Caeterum  omnis 
syrigmus  arteriosus  quaque  vehementi  corporis  exercitatione  augetur  et  ni  fallor  magis  quam 
venosus,  quem  illo  frequentiorem  censuerim,  cum  syrigmus  aequalis  continuus  pulsatorio  longe 
saepius  accidat.  A nimiis  sanguinis  in  canali  carotico  ictibus  sensationem  de  Campanarum  pulsatione, 
a sanguine  in  foramine  jugulari  (specu  et  sacco  Loweri,  per  tenuem  tantum  ossis  lamellam 
a cavo  tympani  sejuncto)  nimis  cumulato  et  commoto  ideam  ingentis  fluminis  praecipitantis,  vel 
molendini  aquatilis  Leidenfrost  derivat  (Wesener  1.  c.  p.  11).  Casum  stupendae  in  auris 
pulsationis  e carotidis  externae  aneurysmate  Itard  narrat  (traite  t.  2.  p.  19.  Uebers.  S.  183.): 
et  quando  pulsatio  tanta  est,  ut  vel  ab  adstantibus  percipiatur,  hanc  semper  ab  arteriis  os  pe- 
trosum cingentibus  atque  ad  hoc  allidentibus  oriri  arbitror,  non  vero  a vasis  organi  internis, 
in  quibus  quidem  frequentissima  communis  syrigmi  causa  jacet.  Nunquam  tamen  in  bis  dila- 
tationes aneurysmaticas  anatomia  pathologica  detexit;  neque  his  ad  ossa  allidentibus  sonum 
verum  effici  censeo,  sed  potius  nimio  irritamento  sanguineo  in  nervis  acusticis  soni  quasi 
imaginem  cieri.  — Huc  referendae  sunt  omnes  irritationes  et  congestiones,  in  toto  capite  vel  in  sola 
aure;  inflammmationes  (e.  g.  a corporibus  extraneis  in  meatum  auris  externum  illapsis),  apoplexia 
sanguinea,  cordis  vitia,  humorum  in  abdomine  stagnationes,  crapula,  morborum  acutorum 
crises,  metastases,  ulcera  ‘inveterata  incaute  sanata,  solita  sanguinis  profluvia  suppressa  (haemor- 
rhoides, menstrua  cf.  Itard  traite  obs.  53),  syphilis  (internas  auris  membranas  aeque  ac  tuni- 
cam Schneiderianam  aggrediens),  catarrhus  etc.  C atarrhus  aAmoAam  frequens  est  causa 
remota,  qui  tum  congestionem  erga  aurem,  tum  partium  relaxationem,  tum  tubae  Eustachi- 
anae  membranis  tumidis  obstructionem,  tum  muci  in  aure  secretionem  provocans  valde  va- 
riam sonitui  viam  struit:  et  maxime  quidem  animadvertendae  sunt  relaxatio  et  congestiones, 
praesertim  in  syrigmo  catarrhali  chronico;  etenim  vel  in  inveterato,  quando  nimia  muci 
secretio  et  tubae  Eustachianae  obstructio  jam  dudum  evanuit,  saepe  ad  vesperam  calorem 
in  aure  auctam  observavi,  quocum  statu  haud  raro  secretionis  ceruminalis  suppressio 
conjungitur. 

§.  19. 

Causae  hucusque  recensitae  sonitum  ciere  vulgo  putantur  verum ^ c^xxo  falsum  (ab 
ipso  nervo  pendentem)  longe  frequentiorem  esse  Itard  contendit.  Haec  ulterior  species  ad- 
modum variabilis  est:  facit  remissiones,  interdum  veras  intermissiones  (e.  g.  durante  dige- 


15 


stione),  modo  hos  modo  illos  sonos  imitatur,  aucto  sanguinis  erga  caput  aflluxu  non  crescit; 
quae  omnia  in  sonitu  non  a nervis  proficiscente  omnino  aliter  vel  minori  in  gradn  rcperiri 
solent.  Nervi  ratio  diversa  esse  potest. 

1)  Auditus  subtilitatem  (Oxyecoeam)  jam  Galenus  et  Averro  es  et  Avicenna 
(secutus  ut  videtur  Alexandrum  Trallianum  cf.  Mercurialis  1.  c.  p.  162)  inter  syrignii 
causas  recensent;  quia  facit  ut  isti  soni  (e.  g.  sempiternae  et  solitae  aeris  undulationes,  san- 
guinis in  vasis  motus),  qui  ob  parvitatem  sentiri  non  solent,  audiantur.  Haec  causa  saepe 
adest  in  febribus  acutis,  nervosis. 

2)  Nervi  auditorii  debilitas  sonitum  gignit  eo  modo , quo  in  oculis  virium  exinanitio 
sensationem  quasi  coloris  »bleu  mourant»  vocati:  omnes  impressiones  sensuales  obtunduntur, 
confunduntur;  audit  quidem  auris  sed  non  certos,  distinctos  sonos,  manetque  nihil  nisi  generalis 
sonos  percipiendi  sensatio  i.  e.  sonitus:  transitus  est  ab  audiendo  ad  nihil  audire.  Haec  causa 
agit  ante  mortem,  ante  lipothymiam,  ante  surditatem  nervosam,  in  quoque  universalis  debili-^ 
tatis  statu  e.  g.  in  reconvalescentia,  puerperio,  post  magna  profluvia,  post  nimfa  animi  stu- 
dia, lucubrationes,  excessus  in  Venere  etc.  In  perfecta  surditate  nervosa  syrigmus  nunquam 
adest  (cf.  Swan  uber  die  Lobalbranbheiten  der  Nerven;  a.  d.  Engl.  v.  Franbe.  Lcipz.  1824. 
8.  p.  14.) 

3)  Vehemens  nervi  acustici  concussio,  vel  per  gravem  ictum  vel  magnum  sonum: 
plerumque  uterque  conjunctus  est;  etenim  gravis  quisque  ictus  sonum  efficit  et  sonus  admodum 
fortis  tales  ciet  aeris  motus  ut  corpus  vere  concutiant,  atque  id  ictus  cum  vehementi  sono 
commune  habet,  quod  uterque  vi  sua  debilitante  nervi  ipsius  vigorem  (asthenia  indirecta) 
minuat,  myringem  laxet,  congestiones  passivas  paret.  Syrigmus  post  ictum  analogon  est  scin- 
tillarum perceptioni  post  ictum  ad  oculum.  Forest  (1.  c.  p.  71.)  syrigmum  observavit  in 
homine  vertigini  obnoxio  qui  tormentorum  bellicorum  ejaculationi  propius  adstiterat;  et  Fla- 
ter (1.  c.  p.  112)  narrat:  »ex  casu  mulier  aetate  provecta  in  latus  sinistrum,  temporibus  contra 
terram  illisis,  tinnitu  aurium  adeo  perseverante  laborabat  ut  illo  sono  exteriorem  impediente 
nihil  fere  audiret.» 

4)  Nervi  acustici  irritatio  consensualis  (et  sensibilitas  perversa).  Haec  origo  est 
sonitus  magnas  capitis  affectiones,  dolorem  faciei  Fothergillii  (cf.  Franke  adnot.  ad 
Swan  uber  die  Lokalhranhheiten  der  Nerven  p.  31.)  comitantis,  insultus  epilepticos  praegre- 
dientis.  Maximus  vero  aurium  consensus  cum  ventriculo  et  intestinis  existit  (cf.  Rahn  mirum 
inter  caput  et  viscera  abdominalia  commercium.  Goett.  1771.  §.  20),  atque  hinc  inter  vermium 
intestinalium  symptomata  syrigmus  ponitur,  hinc  F r.  Hoffmann  (Medie,  consultat.  Pars  1. 
dec.  3.  obs.  4.  p.  131)  sonitum  ab  acida  ventriculi  colluvie  derivat,  hinc  frequens  illa  hypo- 
chondrorum  et  hystericarum  de  sonis  non  exlstentibus  querela. 

§.  20. 

Prognosis.  Nec  de  syrigmo  tanquam  signo  in  morbis,  nec  de  syrigmo  dysecoeae  vel 
surditatis  sequela,  sed  de  simplici  tantum  hic  tractabitur. 

Quo  clarius  causa  cognoscitur  et  quo  facilius  removetur,  eo  tutius  malum  curatur; 
Celsus  levissimum  eum  sonitum  censet,  qui  e gravedine  est;  pejorem,  ubi  ex  morbo,  capitisve 
longis  doloribus  incidit;  pessimum  ubi  magnis  morbis  venientibus,  maximeque  comitiali  pro- 

venit.  Qui  e destructione  menisci  in  maxillae  inferioris  articulo  siti  nascitur,  medelam  fre- 
(pienter  omnem  respuit,  cura  cartilagines  nunquam  recrescant;  externa  remedia  unguenta  aut 
fomenta,  sive  emollientia  sive  balsaraica  aut  alia  fuerint,  incassum  adhuc  tentata  sunt;  forsitan 
interna  antarthritica,  antiscorbutica  etc.  aliquid  boni  praestabunt.  Syrigmi  e totius  corporis 
vel  capitis  plethora  etiam  sanati  saepe  reveniunt;  pertinacissimi  sunt  e locali  aurium  plethora 
profecti.  Qui  in  morbis  acutis  accidunt  plerumque  una  cum  morbo  ipso  evanescunt. — Itard 
omnem  paracusin  nonnisi  surditatis  antecessorem  spectat,  et  potissimum  hoc  valet  de  syrigmo 
qui  chronicos  morbos  supervenit;  maximum  copboseos  periculum  habent  sonitus  e vera  nervi 
auditorii  exinanitione  et  debilitate;  minimum,  cujus  fons  est  perversa  nervorum  sensibilitas  e, 
g.  in  hypochondria;  ut  J.  J.  Rousseau  horrendum  syrigmum  per  triginta  et  plures 
annos  sine  ulla  auditionis  diminutione  sustinuit.  Surditas  autem  paratur  ea  re,  quod  sonus 
sempiteimus  nervi  sensibilitatem  exhauriens  ejus  acumen  obtundit,  quomodo  continuus  nivis 
splendor  Lapponum  visum  babetat. 

In  genere  recens  modo  malum  curatur,  inveteratus  vel  etiam  e simplici  catarrho  natus 
saepenuniero  omnia  remedia  ludit:  quid  quod  sunt  etiam  sonitus  recentes  contra  omnem  me- 
dicinam obstinatissimi.  Rbazes  quidem  post  decimum  demum  annum  auditus  affectiones  diu- 
turnitatis causa  insanabiles  censet:  nobis  vero  multo  minus  temporis  spatium  jam  sufficit;  et 
sonitura  qui  per  biennium  duraverit  rarissime  curari  jam  Forest  et  Sennert  monuerunt. 
Tamen  non  statim  desperandnm  est,  quod  hodiernorum  otiatroi’um  Scylla  et  Charybdis  videtur; 
Fabr.  Hildanus  (observationes,  cent.  6.  obs.  10.)  syrigmum  quatuor  annorum  sanavit,  e 
meatu  auditorio  externo  gryllum  sorde  inviscatum  et  tympano  adglutinatum  extrahens;  idem- 
que  (cent.  1.  obs.  4.)  gravissimas  auris  totiusque  corporis  affectiones  quae  per  octo  annos 
duraverant  evanescere  observavit,  cum  ex  aure  sinistra  margaritam  vitream  eximisset. 

§.  21. 

Curae  experimentum  saltem  tunc  quoque  instituatur,  quando  sonitus  surditatem  insana- 
bilem comitatur:  etenim  qui  illum  aufert  etiam  surdissimo  quoque  levamen  maximum  praebet. 

XJbi  syrigmi  causa  est  auditio  diminuta  aut  nimia,  manifesta  aliqua  auris  affectio  (e.  g. 

otitis,  tubae  Eustachii  vel  meatus  externi  vel  myringis  vel  tympani  laesio),  morbus  aliquis 
universalis  (e.  g.  hypochondria):  haec  secundum  regulas  generales  tractentur.  Duverney 
sonitum  acutum  ab  inflammatione,  gravem  a catarrho  venire,  atque  hanc  ad  normam  curam 
dirigendam  esse  contendit:  sed  causas  diligentius  scruteris  maxime  est  necessarium. 

Caeterum  in  cujusque  syrigmi  curatione  duo  stadia  observes;  primum  quaecunque 
sonum  falsum  in  nervo  ciere  valeant  removeas,  postea  nervum  ad  pristinum  et  justum  vigorem 
reducas  (cf.  Forest):  i-eraedia  ad  priorem  finem  facientia  interdum  sola  sufficiunt,  sed  qui  his 
omissis  statim  ad  roborantia  venit  plerumque  non  juvat  saepe  nocet. 

§.  22. 

Quae  ad  priora  pertinent,  haec  sunt : 

1)  Sanguinis  missiones^  ubicunque  congestionis  suspicio  adsit  indicatae.  Si  adest  ple- 
thora universalis , venaesectiones  fiant  in  brachio  vel  pede , postea  hhudines  applicentur  ad 
anum,  in  mulieribus  adhuc  vigentibus  ad  genitalia.  Sic  Itard  viduam  quae  anno  aetatis  trige- 
simo tertio  uxorem  juvenem  »qui  usait  avec  prodigalite  des  droits  de  lhymen«  amiserat  et 

sonitu  tali  excruciabatur,  ut  fere  amens  et  stupida  videretur,  celeriter  sanavit.  — Quando 
congestiones  caput  occupant,  praeter  eadem  remedia  epistaxis,  sanguisugis  ad  internam  alae 
nasi  superficiem  appositis,  eliciatur.  Quae  si  nullum  fructum  habuerint,  hirudines  ad  collum 
ponantur  et  tanquam  ultimum  quoad  vasa  sanguifera  refugium  vena  jugularis  secetur.  — Om- 
nes vero  sanguinis  missiones  per  aliquod  tantum  tempus  prodesse  solent,  nisi  cibi  pauci  et 
minus  conditi  simul  sumantur,  corpusque  multum  moveatur  et  exerceatur;  praeter  haec  in 
plethora  capitis  locali  lotiones  capitis  cum  aqua  frigida  et  derivantia  ad  cutem  ct  abdomen  et 
pedes  commendanda : in  ea  plethora,  quae  in  aure  sola  esse  vjdetur,  a sanguinis  missionibus  nul- 
lum vel  perparvum  auxilium  exspectes. 

2)  Remedia  derivantia  ut  in  omnibus  aurium  morbis  sic  etiam  in  syrigmo  permagni 
sunt  momenti;  potissimum  quae  evacuando  derivant,  et  efficacissima  sunt,  quae  in  tuho  dige- 
stivo  hoc  perficiunt.  Huc  pertinent:  1)  Emetica",  quaque  septimana  sumantur  in  ea  maxime 

catarrhi  chronici  specie,  in  qua  syrigmum  comitatur  muci  tenacis  copia  in  faucibus  sese  colli- 
gentis, tussim  praesertim  quando  homines  dormientes  in  tergo  jacent  cientis,  loquelam  impe- 
dientis; observatur  plurimum  in  hominibus  ad  catarrhos  valde  propensis,  texturae  laxae,  cutis 
albidae.  In  leviore  hujus  status  pituitosi  gradu  gargarismata  et  masticatoria  e radice  pim- 
pinellae,  pyrethri,  imperatoriae  etc.  vel  etiam  sternutat  ori  a commendantur.  — 2)  Resol- 

ventia, ubicunque  levissima  obstructionum  abdominalium  suspicio  adsit,  et  digestionem  pro- 
moventia", praecipue  in  perversa  nervorum  sensibilitate,  hypochondria  etc.  adhibeantur;  hic 
etiam  corporis  motus  est  trahendus.  — 3)  Alvum  laxantia,  praeter  veram  debilitatem  fere 
nunquam  non  indicatae  et  maximae  semper  efficaciae  in  quaque  catarrhi  et  plethorae  forma. 
In  casibus  recentibus  alvus  bis  per  hebdomadem  fortiter  purgetur,  in  ensibus  inveteratis  binae 
vel  ternae  quotidie  sedes  cieantur. 

Ad  cutem  derivant:  1)  Cucurbitulae  ad  collum,  ad  scapulas,  ad  brachia  applicatae, 

potissimum  in  plethora  locali  in  subsidium  vocandae,  a veteribus  medicis  e.  g.  Platero  sae- 
pius quam  hodie  usitatae.  — 2)  Rubefacientia  et  vesicatoria:  pone  aures,  ad  cervicem,  ad 

brachia,  ad  suras  ponenda:  quibus  in  catarrho  et  acuto  et  chronice  utimur;  in  catarrho  chro- 
nico optimum  mihi  videbatur  vesicatorium  in  cervice  applicare  et  eo  provocatam  secretionem 
per  plures  hebdomades  proferre;  ad  aures  vesicatorium  in  acuto  tantum  catandio  ponere,  et 
quando  derivatio  minus  celer  et  minore  molestia  diutius  sustinenda  desideratur  in  brachio 
fonticulum  aperire,  — Baumgaertner  (1.  c.  p.  2.)  narrat:  «Notabilem  aliquot  annos  casum 
habui  in  ill.  quadam  Baronissa,  cui  ex  febre  ardente  laboranti' V,  S.  in  brachio  quinta  vel 
sexta  die  fuit  instituta:  haec  per  aliquot  septimanas  talem  strepitum  et  sonitum,  qualis  alias  in 
molendinis  auditur  in  auribus  sustinuit,  ut  ne  per  temporis  momentum  dormire  potuerit;  re- 
stituta tamen  per  usum  medicamentorum  internorum  et  externorum,  praeprimis  autem  vesica- 
toriorum  ad  suras  applicatorum.»  — 2)  Sudorifera",  in  catarrhis  recentibus  vel  non  admo- 

dum inveteratis;  tum  universalia,  quae  nota  sunt, -MBh  localia  ad  am’es:  e.  g.  panis  secalinus 
vel  communis  vel  multis  cum  condimentis  (sale,  cumino,  foeniculo  etc.)  confectus , adhuc  fer- 
vidus ut  e fornace  venit,  crusta  unius  lateris  demta,  aceto  conspersus,  super  aurem  positus; 
quod  remedium  aeque  antiquissimis  ac  novissimis  temporibus  efficaciam  monstravit;  gossypium 
camphora  impraegnatum  et  in  aurem  immissum,  pulvillus  herbis  aromaticis  repletus;  — fricare 

dormitum  ituri  caput  cum  panno  aqua  fervida  imbuto  et  tunc  tegere  caput  linteo  cerato 
(Wachstaft).  — 3)  Pediluvium  calidum  irritans  (e.  g.  injecto  ligni  cinere)  quaque  vespera 

sumendum,  nunquam  fere  nocivum  et  tum  in  catarrbis  tum  in  plethora  locali  admodum  efbcax. 

De  diureticorum  etiam  usu  exemplum  exstat:  Misc.  Nat.  Cur.  Dec.  3.  an.  4.  obs.  12: 
»Foemina  quaedam  annum  septuagesimum  jam  supragressa  non  solum  auditus  diflicultate,  sed 
etiam  tinnitu  aurium  molestissimo  afflicta  licet  varia  medicamenta  in  usum  vocaverit  attamen 
ab  iisdem  nullum  singulare  percepit  solatium:  interlm  animadvertit,  quod  quoties  urinam  red- 
didit, toties  etiam  et  quidem  statim  post  mictionem  tinnitus' cessaverit : atque  sic  Euporisto 
suo  deinceps  omni  tempore  revertentem  tinnitum  felicissime  abegit  et  cux’avit.» 

§.  23. 

(^uodsi  omnia  bene  audiendi  impedimenta  remota  sunt,  audiendi  organon  ipsum  corro- 
borandum est.  Hoc  fit  in  partium  laxitate  capitis  lotionibus  cum  aqua  frigida,  tamen  in  procli- 
vitate ad  catax’rbos  admodum  manifesta  non  adhibendis;  homines  catai’i’bosi  contra,  quibus  eme- 
tica et  similia  conduxerunt,  tabacum  vel,  quod  Itard  commendat,  trifolium  fibrinum  siccatum 
tabaci  in  modum  fument.  Quando  nervi  ipsius  debilitas  a totius  corporis  statu  pendet  (e.  g. 
in  reconvalescentia  e gravibus  morbis)  ante  omnia  china  et  ferrum  laudanda;  in  debilitate 
locali  pulvilli  herbis  aromaticis  farcti,  iustillationes  in  aui’em  nervinae,  aromaticae,  excitantes, 
spirituosae  (e.  g.  spir.  angelicae  comp.  acetum  aromaticum,  aetheris  vapores).  Sin  v^ero  nervi 
auditorii  sensibilitas  est  perversa,  antispasmodica  (e.  g.  castoreum)  et  generalia  et  localia, 
praecipue  aetheris  vaporisationes  in  aurem,  gossypium  aethere  impraegnatum  auri  immitten- 
dum commendantur:  Fr.  Hoffmann  (Med,  consuit.  Pars  2.  dec.  2.  cas.  1.  p.  56 — 59)  tinnitum 
mulieris  contra  omnia  remedia  obstinatissimum  emplastro  sedativo  ex  ung.  de  alabastro  croco, 
caraphora,  oleo  nucistae  et  oleo  ligni  Rhodii  ad  tempora  posito  mitigavit. 

Ad  nervina  et  excitantia  localia  fere  omnia  pertinent,  quae  contra  syrigmum  empirice 
commendantur  e.  g.  camphorae,  rutae  recentis  frustulum  in  aurem  immittere,  vel  quod  melius 
est  rutam  masticare  atque  halitum  in  aurem  aegrotum  liare  (Itard  in  Dict.  des  scienc.  med. 
1.  c.),  It  ardi  remedium:  Rec.  Sem,  Coriandri  et  Carvi.  ana  dr.  ij  Colocynth.  dr.  j.  c.  c.  01. 
rutae;  coi.  add.  Aq.  melissae  spirit.  dr.  j.  aliquot  guttulae  in  aurem  instillentur.  Haec  adhi- 
beantur quando  caetera  omnia  frustra  sunt  tentata. 

§.  24. 

Hanc  semper  sequaris  regulam,  ut  quemque  syrigmum  tot  viis  aggrediaris  quotquot 
pateant;  sic  Pia  ter  feminam  illam,  quae  ex  ictu  sonitu  laboravit,  venaesectione,  cucurbitulis, 
purgantibus,  carminativis,  instillationibus  in  aurcio  excitantibus,  pulvillo  aromatico,  sudoriferis, 
capitis  pedumque  lavacris  e lixivio  cineiis  quercus  cum  calce  paratis  curavit;  Itard  (ti^aite 
obs.  54)  homini  e multa  pituita  tenaci  syrigmum  sustinenti  emeticum  ex  oxymelle  scyllae  qua- 
que hebdomade  repetendum,  pilulas  aloeticas  ut  quotidie  ( die  emetici  excepto)  binas  vel  ter- 
nas sedes  moverent,  trifolium  fibrinum  quotidie  mane  fumandum  praescripsit  et  felicem  vidit 
successum.  Equidem  in  syrigmis^  inveteratis,  nullum  distinctum  characterem  prae  se  ferentibus 
qui  admodum  sunt  frequentes),  quamvis  non  tollendis  tamen  diminuendis,  ex  usu  pulveris  e 
sulphure  et  tartaro  parati,  capitis  lotionibus  frigidis,  pediluviis  irintantibus  et  crebro  corporis 
motu  multum  fructum  percepi. 

§.  25. 

Nec  tamen  raro  evenit  ut  omni  studio  et  opera  impensis  neque  ad  curationem  neque 
ad  diminutionem  'Sonitus  perveniamus.  In  his  casibus  quando  sjrigmus  tam  violentus  est  ut 
omnem  somnum  fuget,  Itard  admodum  ingeniosum  somnum  tutandi  viam  excogitavit;  efficit 
sonum  externum  interni  in  modo  similem  sed  in  gradu  validiorem  itaque  semper  fere  metam 
suam  tangit.  Ubi  aeger  strepitum  remotum  venti  vel  fluminis  littora  supragressi  percipere 
sibi  videtur  ignis  in  camino  satis  fortis  eum  placat;  idemque  ignis  ligno  viridi  vel  leviter  ma- 
defacto alitus  sibilum  lenit.  Auditis  Campanarum  sonis  non  admodum  vehementibus  prodest 
in  pelvim  magnam  cupream  demittere  ex  alto  lilum  aquae  e vase,  cujus  fundus  foramen  angu- 
stissimum habet,  profluens.  Quando  sonitus  machinam  rotatoriam  motam  imitatur  ponatur 
prope  caput  ad  lectum  ut  Itard  dicit:  »quelque  mecanique  bruyante,  mise  en  jeu  par  le  de- 
bandemeut  lent  d’un  ressort  et  adaptee  a un  jeu  d’orgue  ou  quelque  pendule  prossiere,  dont 
on  accelcre  le  mouvement  en  otant  le  balancier.»  — Ad  hanc  tractationis  methodum  ea  re 
Itard  adductus  videtur,  quod  homines  syrigmo  vehementi  cruciatos  habitacula  in  fi’equentis- 
sima  urbis  regione  petere  ibique  nonnisi  horis  diei  tumultuosissimis  dormire  observaret  (Dict. 
des  sc.  med,  1.  c.) 

II.  PHANTASMATA  AUDITORIA. 

Conferantur: 

C.  G.  T.  Kortum  Beitrage  zur  prahtischen  Arzneivvissenschaft.  Gdtt.  1796.  8. 

S.  272  — 280. 

B.  Rush  medical  inquiries  and  observations  upon  the  diseases  of  tbe  mind.  Philadel- 
phia. 1812.  8.  (of  illusions  p.  306 — 309). 

Hesse  in  Hufeland’s  und  Osann’s  Journal.  1826.  Mai.  S.  77  sqq. 

§.  26. 

Huc  trahimus  eas  omnes  auditus  fictiones,  quae  phantasiam  potius  occupant  ita  ut 
aegroti  aegre  tantum  sonos  esse  non  externos  persuadeantur:  id  vero  fieri  nequit,  si  non  soni 
tales  in  aure  efficiuntur  quales  externi  vulgo  audiuntur,  potissimum  hominum  bestiarumque 
voces.  Itard  hanc  hallucinationis  formam  syrigmi  falsi  speciem  censet,  dicens:  »Le  bour- 
donnement  faux  peut  egalement  simuler  toutes  sortes  de  bruits,  des  eris  des  animaux  et  meme 
la  voix  humaine»;  Leidenfrost  (v.  Wesener  p.  15)  eam  ad  »susurrum  spasticum  i.  e.  in 
nervis  ipsis  latentem»  refert,  quod  »homines  suo  se  nomine  vocari  putent»:  Arno  Id  (Beob. 
iib.  die  Natur,  Arten,  Ursachen  und  Verhiltung  des  Wahnsinns  oder  der  Tollheit;  a.  d.  Engl. 
von  Acbermann.  Leipz.  1784.  Th.  1.  S.  122)  amentiam  nominat,  si  quis  »Stimmen  und  Tone 
zu  horen  glaubt,  die  er  nicht  horen  solite.»  Arno  Id  hanc  amenlidim  idealem^  Kortum  paulo 
rectius  ■partialem  vocat.  Etenim  his  phantasmatibus  a sensus  unius  ad  sensorii  communis  er- 
rores i.  e.  amentiam  fieri  transitum  apparet;  et  in  plurimis  mentis  alienationibus  hae  illusiones 
sunt  vulgares. 

§.  27. 

Causae  plerumque  in  nervis  ipsis  latent.  Si,  quam  Lentin  contendit,  aquulae  acu- 
sticae acrimonia  morbosa  argumentis  et  exemplis  probari  queat,  hic  quoque  phantasmatum 

fons  esset.  Majorem  autem  veri  speciem  arteriarum  ad  aurem  internam  pulsatio  prae  se  fert, 
ut  quae  e.  g.  campanarum  sonantium  sensationem  gignat;  tamen  ni  fallimur  sine  aliqua  phan- 
tasiae turbatione  accedente  haec  causa  vix  sufficiet.  Frequentior  origo  hic  est: 

1)  Nervi  auditorii  vehemens  concussio,  non  tam  mechanica  quam  spiritualis  e.  g.  per- 
ceptio soni  phantasiam  valde  stringentis. 

2)  Nervi  acustici  irritatio  consensualis  in  specie  ex  abdomine,  sic  praecipue  in  hypo- 
chondriacis, et  similibus. 

3)  Nervi  acustici  sensibilitas  idiopathice  perversa  e.  g.  in  puellis  ad  pubertatem  ap- 
propinquantibus. 

4)  Mentis  totius  jn  unam  rem  tendens  occupatio,  sicuti  qui  magnum  aliquod  facinus 

committere  student  voces  ad  rem  gerendam  exhortantes  audire  putant : quod  tum  in  ma- 

leficis tum  in  iis  qui  divino  spiritu  sibi  videntur  tacti  observatur.  Huc  trahendum  quoque 
si  verum  est,  quod  puer  adhuc  legi:  Virum  Anglicum  nobilem,  qui  per  plura  decennia  a patria 
abfuisset,  ibi  navi  advectum  vix  terram  pedibus  titigisse,  cum  currere  coeperet  magna  voce 
clamitans:  Immo,  immo  necavi  eum!  etenim  ipsum  credidisse  persequentium  voces  audire,  ita- 
que detectum  esse  necatorem  hominis  ante  haec  plura  decennia  defuncti. 

f 28. 

Cum  auditio  requiratur  multo  perfectior  ad  perceptionem  vocum  articulatarum  quam 
non  articulatarum  e.  g.  musicalium,  etiam  ubi  voces  articulatae  falso  audiantur  majorem  erro- 
ris gradum  censere,  ideoque  duos  phantasmatum  gradus  vel  ordines  sistere  liceat. 

§;  29. 

A.  Percipiuntur  soni  non  articulati.  Hic  ordo  quasi  intermedius  est  inter  syrigmum 
et  vera  phantasmata,  etenim  sonitum  simplicissimum  nonnunquam  pluviam  perfectissime  imitari 
notum  est.  Analogon  forsitan  ille  oculorum  est  status,  quo  corpora  volitantia,  pulices,  lami- 
nae metallicae  splendidae  aspiciuntur. 

1)  Mulier  viginti  novem  annorum,  imaginationis  vivacis  et  magnae  nervorum  mobilitatis 
noctu  expergefacta  est  strepitu  gravi,  qui  ex  unici  filii  parvi  cubiculo  provenit;  illa  portam 
aperiens  puerum  in  lecto  jam  inflammato  adspicit,  eum  flammis  eripit  et  mentis  vix  compos 
ad  uxoris  pedes  prosternitur.  Inde  morbum  nervosum  per  duodeviginti  menses  perpessa  soni- 
tum aurium  continuum  retinuit  flammas  prorsus  imitantem;  hic  augebatur  ad  noctem  et  som- 
num nonnisi  turbulentum  sempiternoque  ignis  metu  interruptum  permittebat,  ita  ut  femina 
noctem  somnumque  anxie  timeret.  Medicorum  peritissimorum  praescripta  nihil  juverant;  itaque 
Itard  — cum  compertum  haberet,  mulierem  diei  horis  tranquille  dormire  posse,  eamqiie 
tranquillo  etiam  somno  fructam  esse  cum  in  itinere  totas  duas  noctes  in  plaustro  degeret; 
eam  strepitu  minore  fuisse  affectam  et  cum  in  pavimento  inaequali  et  duro  rheda  veheretur, 
et  cum  diutius  quam  per  totam  horam  tympani  militaris  sonum  audivisset,  — commendavit: 

/ dormire  hora  pomerldiana  (ubi  sonitus  minor  esse  solebat),  expergefieri  ad  noctem,  tunc  ut 
fleri  possit  diutissime  audire  instimmentum  musicale  vehementer  sonans  (»tel  que  Ia  clarinette 
ou  le  violon«),  voce  magna  vel  legere  vel  lectum  audire  librum  attentionem  valde  occupantem ; 
saepenumero  curru  vehi  In  pavimento  duro  et  inaequali;  habitare  in  turbulentissima  urbis 
parte.  Mulier  ipsa  domicilium  in  mola  sibi  elegit  et  post  duas  septimanas  prorsus  est  sanata. 

2)  K ortum  pictorem  vetustum  novit,  qui  quanquam  per  plures  quam  viginti  annos 
surdaster  et  inde  ab  aliquot  annis  fere  omnino  surdus  tamen  saepe,  praesertim  ad  vesperam 
et  noctem,  musicam  plenam  cum  cantu  audiebat,  eamque  veram  esse  omnino  credebat  quam- 
vis mens  caeterum  esset  sana.  — Qui  moria  laborant  saepenumero  musicam  (coelestem  ut  di- 
cunt) audire  putant. 

Ad  hunc  ordinem  etiam  bestiarum  voces  retulerim  si  quae  tanquam  auditus  illusiones 
mihi  innotueridt:  nusquam  vero  praeter  illa  It  ardi  verba  (cf.  §.  26)  tales  observationes  legi. 

1).  Percipiuntur  soni  articulati  i.  e.  hominum  voces  et  verba.  Frequentissima  ea  est 
hallucinatio,  qua  homines  proprio  ipsorum  nomine  appellari  arbitrantur,  utRush  recte  monet, 
quia  aliud  verbum  tantopere  nos  tangens,  tam  saepe  nobis  auditum  non  datur.  Hoc  modo 
celeber  J ohnson  semel  est  deceptus,  quod  Boswell  qui  ejus  vitam  descripsit  simul  cum 

pari  amici  cujusdam  illusione  memorat.  Mulieres  quando  sic  nomine  vocantur  praesagium 
triste  putant,  cujus  rei  exemplum  et  Hess  e habet  et  egomet  ipse  proferre  possum.  Virgo 
scilicet  quaedam  prudens  et  litteris  bene  instructa  cum  iter  in  campo  plano  et  amplo  faceret 
nomen  suum  ter  distincte  audivit:  postea  certior  est  facta,  eodem  illo  temporis  momento  nutri- 
cem suam  esse  mortuam.  Sic  saltem  mihi  est  narratum  a viro  veracissimo,  qui  rem  ex  ipsa 
illa  virgine  compertam  habuit.  — Casus  graviores  mihi  noti  sequuntur: 

praestigiis  daemonum  et  incantationibus  et  veneficiis  ed.  6.  Basii.  1583. 
4.  lib.  3.  de  lamiis  cap.  7.  p.  259.)  scribit:  »Novi  qui  suis  auribus  semper  obstrepere  (^mascu- 
lorum concubitor)  quemque  obvium,  etiam  conjunctissimum  quereretur.«  Erat  autem  hic, 
quod  non  est  praetervidendum , sacerdos,  et  putabatur  a nonnullis  aflbctione  aurium,  a Wie- 
rio  autem  mentis  vitio  laborare. 

2)  Nicolai,  Academiae  litterariae  Berolinensis  sodalis,  cum  solus  et  otiosus  esset, 
amicorum  voces  audire  sibi  videbatur j ex  hirudinibus  ad  anum  positis  magnum  affectionis 
levamen  accepit  (Rusb). 

3)  Puella  decem  annorum  omnino  sana  mense  febr.  1S2G  in  campo  haud  procul  a 

domo  sua  subito  vocem  fortem  et  gravem  audivit,  quae  ipsam  appellavit  aliaque  dixit  verba 
a puella  non  intellecta:  haec  ad  matrem  confugit  sed  hic  quoque  et  ubicunque  tenderet  ean- 
dem vocem  percepit,  matre  caeterisque  nihil  audientibus.  Ouod  cum  per  duas  septimanas  du- 
rasset  puella  ad  Blaudium  est  perducta  (d.  1.  m.  mart.):  hic  eam  omnino  et  prorsus  sanam 
repenvit  praeter  illud  phantasma,  quod  puellae  nomen  sono  forti  et  tono  gravissimo  distincte 
edens  per  horas  viginti  quatuor  ter  ad  sexies  repetebatur.  Praescriptum  est:  Bp.  Extr.  va- 

leiian.  Castor,  ana  dr.  dimid.  Flor.  zinc.  gr.  XVIII;  Extr.  op.  aquos.  gr,  III,  M.  f.  pii.  18.  D. 
o.  ternae  per  diem  pil,  — Inf.  fol.  aurant.  pro  tisana.  Usque  ad  diem  quartum  affectio  non 
mutata  estj  die  quaternae  per  diem  pilulae:  die  quinto  vox  rarior  et  molestiae,  forti- 

tudinis,  grai itatis  minoris  fuit;  die  sexto  status  idem;  die  septimo  omni  trihorio  una  pilula; 
&\e  octavo  nulla  auditus  hallucinatio;  die  nono  hallucinatio  una  levis;  die  decimo  una  adhuc 
levior;  postea  nulla.  Bemanserunt  tamen  rotationes  capitis  involuntariae  fere  continuae,  quae 
Iisdem  remediis  per  duas  hebdomades  adhibitis  evanuerunt.  (Blaud  iu  Nouvelle  bibliolh.  me- 
dicale. Sept.  1829.  p.  295 — 297.  Neueste  mcdizinisch-chirurgische  Journalistik  des  Auslandes 
von  Behrend  und  Moldenhawer.  1830.  Jan.  S.  59.) 

4)  Kortum  tradit:  Mercator  quadraginta  annorum,  habitus  apoplectici,  cujus  plures 

propinqui  mente  aegrotaverant,  jam  ante  aliquot  annos  prima  mali  sequentis  vestigia  habuerat. 
8cuicet  cum  milites  Gallici  ipsius  regionem  primum  occujiarent,  queri  coepit,  a militibus  in 
domo  vicina  habitantibus  ad  maximam  sui  molestiam  vehementer  clamari  et  cantari:  at  praeter 
euni  nemo  quidquam  audivit.  Mox,  quae  clamari  et  cantari  aibitrabatur , repetebat:  erant 

verba  Gallica,  confusa,  ianiiliarium  voces  imitantia,  nugae  ridiculae  etc.  praecipue  vero  minae 
contra  ipsum  ipsiusque  bona  jactatae.  Venacsectiones,  emetica,  purgantia,  vesicatoria  auxilii 
quidem  aliquid  tamen  perpaucum  attulerunt.  Yoces  quotidie  paulopostquam  vir  expergefactus 
erat  incipiebant,  legentem,  scribentem,  cogitantem  impedientes.  Nonnunquam  aeger  jier  plures 
minutas  tanquam  ecstasi  correptus  sedebat  — voces  auscultaturus;  invitus  de  aliis  rebus  quam 
de  his  torminibus  diu  loquebatur,  et  cum  negotia  optime  perficeret  itaque  mentis  sanitatem 
ostenderet,  si  quis  voces  auditas  re  vera  non  existerc  ei  demonstrare  conaretur,  admodum 
stomachabatur.  Cum  eas  a militibus  non  venire  jam  perspiceret,  eas  inimicorum  incantationi- 
bus vel  veneficiis  magice  putabat  effici.  Cura  secundum  artis  regulas  contra  infarctus  abdo- 
minales instituta,  setaceum  in  nucha,  frigidae  capitis  perfusiones  (Sturzbader)  etc.  nihil  value- 
runt: idem  dicendum  est  de  itineribus,  in  quibus  aegroti  de  re  familiari  et  bonis  suis  cura 
et  anxietas  malum  adhuc  auxerunt.  Non  quidem  hanc  affectionem  Kortum  post  tres  annos 
sanaverat,  tamen  mentem  admonitionibus  et  adhortationibus  placans,  magna  animi  studia  vetans, 
remedia  temperantia  adhibens,  tolerabiliorem  reddiderat.  Nihilominus  aeger  melancholia  qua- 
dam tactus  et  diflidentiae  plenus  hominum  consortia  fugere,  cum  familiaidbus  libentissime  de 
malo  suo  loqui  perseveravit.  — Idem  autor  pictorem  cognovit  solertem,  corporis  animique 
sani,  qui  pariter  aegrotavit.  Noctu  subito  cum  terrore  expergefactus  milites  audiverat  ante 
cameram  cum  armis  pavimentum  pulsantes,  qui  vocibus  minacibus  ut  ad  certum  silvae 

locum  veniat  postulaverunt:  quamvis  ante  cameram  neminem  vidisset  tamen  postulatione  ite- 

rata silvam  eadem  nocte  petierat,  neminem  vero  hic  quoque  reperiverat.  Eo  inde  tempore 
voces  continuo  eum  ludebant,  legenti  praelegebant  etc.  Primum  hac  de  re  fere  insaniverat, 
sed  postea  consuetudine  placatus,  animum  a vocum  observatione  omni  studio  deflectens  statum 
suum  tolerabiliorem  fecit.  Medicamina  nunquam  accipere  voluit  et  non  minus  quam  prior 
aegrotus  voces  re  vera  extra  ipsum  oriri  prorsus  habuit  persuasum. 

Kortum  hic  recitat  quoque  Horatii  versus  (Epistol.  lib.  2.  ep.  2.  v.  128 — 132): 
»Fuit  qui  se  credebat  audire  tragoedos  in  vacuo  theatro ;«  sed  decipitur  verbo  fiaudirea.  quod 
Horatius  tropice  tantum  adhibuit;  etenim  in  theatro  non  auribus  solis  sed  oculis  quoque  utimur, 
ergo  qui  in  A'acuo  theatro  solita  delectatione  gaudet,  non  solum  auditu  sed  tota  mente  erigat; 
itaque  cum  de  una  quidem  re  sed  non  uno  tantum  sensu  fallatur,  amentia  partiali  non  hallu- 
cinatione auditoria  laborat. 

5)  Esquirol  (in  Diction.  des  scienc.  medie,  tom  16.  Par.  1816.  p.  154.  sub  voce 
Folie)  casum  similem  sed  melioris  eventus  narrat:  Vir  quadraginta  trium  annorum,  tempera- 

menti sanguinei,  urbi  magnae  praefectus,  qui  tanquam  insurrectionis  fautor  immerito  accusatus 
laryngem  sibi  inciderat,  post  sanationem  se  dignitatem  amisisse,  speculatoribus  esse  circumda- 
tum putabat,  audiebatque  voces,  quae  idem  ei  narrabant  atque  ut  mortem  sibi  consciscat  sua- 
debant. Incipiunt  voces  mane  paulo  postquam  homo  est  expergefactus  atque  vespere  somnum 
impediunt;  alternatim  omnibus  Europae  linguis,  quas  ille  intelligit,  utuntur:  quando  lingua 

Russica  illi  minus  nota  loquuntur,  difficilius  eas  capit;  interdum  verum  cum  ijs  facit  colloquium, 
quo  vehementer  irascitur.  Continuo  sic  cruciatur, 'nisi  in  coetu  hominum  versatur  itaque  ani- 
mum ad  alias  res  attentum  habet;  nonnunquam  a sociis  recedit  ut  voces  melius  audiat;  easque 
ab  inimicis  mechanica  (mira)  aliqua  via  proficisci  nequaquam  dubitat.  Neque  itinere  nec  digni- 
tate sua  in  integerrimum  restituta  a vocibus  liberatus  Esquirolii  curae  traditur  et  post  tres 
menses  magna  animi  commotione  apte  provocata  sanatur. 


T H E S E s. 

I.  Opium  apbe  propinatum  iteratas  sanguinis  missiones  supervacaneas  itaque 
reconvalescentiam  faciliorem  reddit. 

II.  Dentem  extrahere  ipsius  morbo  nunquam  indicatur. 

III.  Solum  myringis  est  munuSf  cavum  tympani  claudendo  tueri. 

IV . Medicina  non  disciplina  sed  ars  est^  ideo  non  leges  sed  regulas  tantum  habete 

V.  Omnia  de  casu  medicinali  forensi  scripta  et  acta  medico  scrutanti  tradenda. 

VI.  Dx  ancipite  medici  arbitrio  juridici  hoc  sibi  sumant^  quod  maximam  reo 
tribuit  culpam. 

VII.  Legibus  vetandum  est^  ne  homines  aetatis  vel  nimis  tenerae  vel  nimis  diversae 
connubiurn  faciant. 


